turjo4nis/wikipedia-bn-dump-20250701 huggingface dataset:
বালজীন্দার সিং

বালজীন্দার সিং (জন্ম ১৮ সেপ্টেম্বর ১৯৮৬) একজন ভারতীয় ক্রীড়াবিদ যিনি ২০ কিলোমিটার হাঁটা প্রতিযোগিতা সম্পন্ন করেন. তিনি ২০১২ লন্ডন অলিম্পিকে ২০ কিলোমিটার হাঁটা প্রতিযোগিতা সম্পন্ন করে যোগ্যতা প্রমাণ করেন. তিনি এই খেলাতে নিজস্ব সর্বোচ্চ সময় ১:২২:১২ এ সম্পন্ন করেন.
তিনি লন্ডন অলিম্পিকে ৪৩নং অবস্থানে থেকে ১:২৫:৩৯ সময়ে ২০ কিমি হাঁটা সম্পন্ন করেন.

ব্যক্তিগত জীবন 
ভারতের পাঞ্জাবের চন্ডীগডের কাছাকাছী মোহালী জেলার দেরা বাসী শহরের বাসিন্দা তিনি. বাঙ্গালোরের স্পোর্টস অথোরিটি অফ ইন্ডিয়ার রামকৃষ্ম গান্ধীর অভিভাবকত্বে তিনি তার খেলার প্রশিক্ষণ নেন.

আরোও দেখুন 
 গ্রীষ্মকালীন অলিম্পিক ২০১২ এর অ্যাথলেিটক্স - পুরুষদের ২০ কিলোমিটার হাঁটা

তথ্যসূত্র

বহিঃসংযোগ সূত্র 
 বালজীন্দার সিং, webpage at IAAF

জীবিত ব্যক্তি
জন্ম ১৯৮৬
ভারতীয় পুরুষ রেসওয়াকার্স
পাঞ্জাবের খেলোয়াড, ভারত
মোহালী জেলার ব্যক্তি
২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
অলিম্পিক প্রতিযোগী
অ্যাথলেটস (ট্র্যাক এবং ফিল্ড) 2010 এশিয়ান গেমস
ভারতের ওয়ার্ল্ড চ্যাম্পিয়নশিপের খেলোয়াড

১৯৮৬-এ জন্ম
ভারতের অলিম্পিক মল্লক্রীড়াবিদ
২০১০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
এশিয়ান গেমসে ভারতের প্রতিযোগী
পাঞ্জাব, ভারতের মল্লক্রীড়াবিদ
টিনটিন: দ্য কমপ্লিট কমপ্যানিয়ন

টিনটিন: দ্য কমপ্লিট কমপ্যানিয়ন () লেখক ও সাংবাদিক মাইকেল ফার রচিত টিনটিন-বিষয়ক একটি বই, যেখানে হার্জের বিখ্যাত দুঃসাহসী টিন‌টিন কমিকসের ব্যাপক তথ্য এবং অজানা সাদৃশ্যের বিবরণ সংযুক্ত করা হয়েছে। মূল কমিকসের টুকরো টুকরো ছবি দিয়ে বইটি অলঙ্করণ করা হয়েছে।

তথ্যসূত্র

২০০১-এর বই
টিনটিন
তিলোত্তমাসম্ভব কাব্য

তিলোত্তমাসম্ভব কাব্য হল মাইকেল মধুসূদন দত্ত রচিত একটি বিখ্যাত কাব্য। ১৮৬০ সালের মে মাসে এই কাব্যটি প্রথম গ্রন্থাকারে প্রকাশিত হয়। এই কাব্যে কবির নিজ নব্য প্রবর্তিত অমিত্রাক্ষর ছন্দের সফল প্রয়োগ ও সাবলীলভাবে ব্যবহার একে বাংলা সাহিত্যের ইতিহাসে এক অনন্য স্থান দান করেছে।

ইতিহাস 
১৮৬০ খ্রিষ্টাব্দে কবির বিখ্যাত তিলোত্তমাসম্ভব কাব্য প্রকাশিত হয়।

বিশিষ্টতা 
ভাষায়, ভাবে, ছন্দে, শিল্পরীতিতে এই গ্রন্থখানির নবীনতা অবিসংবাদিত। তিলোত্তমাসম্ভব-এর প্রকাশ ভারতচন্দ্রীয় যুগের অবসান ঘোষণা করে।

তথ্যসূত্র

গ্রন্থপঞ্জি 
 ডঃ ক্ষেত্র গুপ্ত সম্পা., মধুসূদন রচনাবলী, কোলকাতা: সাহিত্য সংসদ, ১৯৬৫, ৫ম সংস্করণ, ১৯৯৯। ।

বাংলা কাব্য
মাইকেল মধুসূদন দত্ত
পায়রা তাপ বিদ্যুৎ কেন্দ্র

বাংলাদেশ-এর পটুয়াখালী জেলার কলাপাড়া উপজেলার ধানখালী ইউনিয়নে নির্মিত বিদ্যুৎ কেন্দ্রটি হলো পায়রা তাপ বিদ্যুৎ কেন্দ্র। বিদ্যুৎ কেন্দ্রটি যৌথভাবে চীনের চায়না মেশিনারিজ কোম্পানি এবং বাংলাদেশের নর্থ-ওয়েস্ট পাওয়ার জেনারেশন কোম্পানি লিমিটেড নির্মাণ করছে। আন্ধারমানিক নদীর তীরের ধানখালী গ্রামে ১ হাজার একর জমির উপর নির্মিত হয়েছে বিদ্যুৎ কেন্দ্রটি।

কেন্দ্রের সক্ষমতা 
এই বিদ্যুৎ কেন্দ্রটিতে ৬শ ৬০ মেগাওয়াট এর মোট ২টি ইউনিট নির্মাণ করা হয়, যার ফলে বিদ্যুৎ কেন্দ্রটির মোট উৎপাদন ক্ষমতা ১৩২০ মেগাওয়াট। এই কেন্দ্রে বিদ্যুৎ উৎপাদনের জন্য প্রতিদিন ১২ হাজার টনের বেশি কয়লা পোড়ানো হয়। ২০২৩ এর মে মাস পর্যন্ত প্রতিদিন এই কেন্দ্রে ১ হাজার থেকে  ১২শ মেগাওয়াট বিদ্যুৎ উৎপাদন হয়। ৫ জুন ২০২৩ এ কয়লা সংকটে বাংলাদেশের সবচেয়ে বড় তাপ বিদ্যুৎ কেন্দ্রটি বন্ধ হয়ে যায়।  পুরোপুরি বন্ধ হওয়ার ২০ দিন পর ২৫ জুলাই ২৩  আবারও চালু হয় তাপবিদ্যুৎ কেন্দ্রটি।

ইতিহাস
২০১৪ সালে পায়রা বিদ্যুত কেন্দ্র স্থাপনের জন্য নর্থ-ওয়েস্ট পাওয়ার জেনারেশন কোম্পানি লিমিটেড(এনডব্লিউপিজিসিএল) এবং চায়না মেশিনারিজ কোম্পানি (সিএমসি) এর মধ্যে একটি চুক্তি স্বাক্ষরিত হয়। চুক্তি অনুযায়ী এই দুই কোম্পানি যৌথভাবে বাংলাদেশ-চায়না পাওয়ার কোম্পানি লিমিটেড (বিসিপিসিএল) প্রতিষ্ঠা করে। ২০১৬ সালে এই প্রকল্প পরিবেশগত ছাড়পত্র পায়। ২০১৭ সালে এই বিদ্যুৎ কেন্দ্রের নির্মাণ কাজ শুরু হয়। ১২ জানুয়ারি ২০২০ এই কেন্দ্রের প্রথম ইউনিট বিদ্যুৎ উৎপাদন শুরু করে। ২১ মার্চ ২০২২ প্রধানমন্ত্রী এ তাপ বিদ্যুৎ কেন্দ্রটি আনুষ্ঠানিকভাবে উদ্বোধন করেন। মোট প্রকল্প ব্যয় ২শত ৪৮ কোটি মার্কিন ডলার।

আলট্রা সুপার ক্রিটিক্যাল প্রযুক্তি ব্যবহার করে তৈরী করা হয়েছে এই বিদ্যুৎ কেন্দ্রটি। পরিবেশ রক্ষায় যে বিশেষ প্রযুক্তি ব্যবহারের মাধ্যমে কয়লাভিত্তিক প্রকল্পের ক্ষয়-ক্ষতি কমিয়ে আনা হয়, তাকে আলট্রা সুপার ক্রিটিক্যাল প্রযুক্তি বলা হয়। এ ধরনের প্রযুক্তি ব্যবহারকারীর দেশের তালিকায় বাংলাদেশ ১৩তম। এশিয়ায় ভারত, চীন, তাইওয়ান, জাপান ও মালয়েশিয়ায় আলট্রা সুপার ক্রিটিক্যাল প্রযুক্তির বিদ্যুৎ কেন্দ্র রয়েছে।

তথ্যসূত্র

বাংলাদেশের বিদ্যুৎ কেন্দ্র
বাংলাদেশের জীবাশ্ম জ্বালানি বিদ্যুৎ কেন্দ্র
বাংলাদেশের কয়লা চালিত বিদ্যুৎ কেন্দ্র
বাংলাদেশে কয়লা
কলকাতার শেরিফ

কলকাতার শেরিফ, (Sheriff) কলকাতার একজন বিশিষ্ট নাগরিকের উপর এক বছরের জন্য অর্পিত একটি অরাজনৈতিক ঔপাধিক কর্তৃত্ব। শেরিফের একটি অফিস এবং কর্মী থাকে কিন্তু নির্বাহী ক্ষমতা থাকে না। অগ্রগণ্যতা ক্রমানুসারে, শেরিফ মেয়রের ঠিক পরবর্তী পদ। ভারতের একমাত্র মুম্বই ও কলকাতায় এই ঐতিহ্যবাহী পদটি বজায় আছে। শেরিফের কলকাতা হাইকোর্টে একটি পৃথক অফিস থাকে।

শেরিফ বিভিন্ন শহর সংক্রান্ত কার্যাবলী এবং সম্মেলন সভাপতিত্ব করেন এবং সরকারের বিদেশী অতিথিদের অভ্যর্থনার দায়িত্বে থাকেন।

অমল চক্রবর্তী, একজন শিশুরোগ বিশেষজ্ঞ ১ জানুয়ারি ২০০৬ সালে কলকাতার শেরিফ  হয়েছিলেন।  তিনি বিশিষ্ট ফুটবল খেলোয়াড় চুনী গোস্বামীর থেকে দায়িত্ব গ্রহণ করেন।

২০১০ সালে শ্রী উৎপল চট্টোপাধ্যায়, অধ্যাপক আই আই এস ডব্লিউ বি এম কলকাতার শেরিফ হিসেবে দায়িত্ব নেন।

২০১৩ সালে ডঃ স্বপন কুমার ঘোষ একজন উল্লেখযোগ্য চিকিৎসক কলকাতার শেরিফ হিসেবে দায়িত্ব নেন।

এই পদে উল্লেখযোগ্য ব্যক্তিগণ 
এই পদে বহাল থাকা ব্যক্তিগণের মধ্যে রয়েছেন:
 শেঠ আররাটুন আপকার ( কলকাতার প্রথম আর্মেনিয়ান শেরিফ )
 ম্যাকেরিচ জন।
 শ্রীমতি সুচিত্রা মিত্র এই পদের জন্য প্রথম নির্বাচিত নারী(২০০১)। 
 সুনীল গঙ্গোপাধ্যায়(২০০২)
 ব্যারন কেবল (১৯০৫)
 মহেন্দ্রলাল সরকার (১৮৮৭)
 রাজা দিগম্বর মিত্র (১৮১৭-১৮৭৯), রাজনীতিবিদ ও লেখক এবং প্রথম বাঙালি শেরিফ (১৮৭৪)
 মানেকজি রুস্তমজি, প্রথম ভারতীয় শেরিফ (১৮৭৩)
 জেমস McKilligin (১৮৪৬)
 ডেভিড হেয়ার (বিশ্বপ্রেমিক) (১৮৪০)
 জেমস ম্যাকে, ইনকেপের ১ম আর্ল
 জর্জ ইউল
 নলিন বিহারী সরকার, ১ম বাঙালি শেরিফ কলকাতা
 ডক্টর.কে. কে. এইচ. সিদ্দিকী (১৯৯১), পশ্চিমবঙ্গের গভর্নরের সাম্মানিক হৃদরোগ বিশেষজ্ঞ।
 সুনীল ঠাকুর (অস্থিবিশেষজ্ঞ)
 রঞ্জিত মল্লিক (অভিনেতা)

তথ্যসূত্র 

 
কলকাতার প্রশাসন
কলকাতা সরকার
কনিষ্ঠা

কনিষ্ঠা হল মানুষের হাতের সবচেয়ে ছোট আঙুল। এর সবচেয়ে বিপরীত পাশের আঙুলটিকে বলা হয় বৃদ্ধাঙুল।

পেশিসমূহ 
নয়টি পেশি কনিষ্ঠাকে নিয়ন্ত্রণ করে:
তিনটি হল হাইপোথানার এমিনেঞ্চ, দুইটি এক্সট্রিন্সিক ফ্লেক্সরস, দুইটি এক্সট্রিন্সিক এক্সটেন্সরস, এবং আরো দুইটি হল ইনট্রিন্সিক পেশি:
 হাইপোথানার এমিনেঞ্চ:
 অপোনেন্স ডিজিটি মিনিমি পেশি
 এবডাক্টর মিনিমি ডিজিটি পেশি
 ফ্লেক্সর ডিজিটি মিনিমি পেশি
 দুইটি এক্সট্রিনসিক ফ্লেক্সরস:
 ফ্লেক্সর ডিজিটোরাম সুপারফিসিয়লিস
 ফ্লেক্সর ডিজিটোরাম প্রোফান্ডাস
 দুইটি এক্সট্রিন্সিক এক্সট্রেন্সরস:
 এক্সটেন্সর ডিজিটি মিনিমি পেশি
 এক্সটেন্সর ডিজিটোরাম
 দুইটি ইনট্রিন্সিক হাতের পেশি:
 চতুর্থ লুম্বিক্রাল পেশি
 তৃতীয় পালমার ইন্টারোসিয়াস পেশি
বিঃ দ্রঃ: হাতের দোরসাল ইন্টারোশেই এর সাথে কনিষ্ঠার কোন সংযোগ নেই।

সাংস্কৃতিক তাৎপর্য

বিভিন্ন অর্থে 

একটি কনিষ্ঠার শপথ ঠিক তখনই নেয়া হয় যখন দু'জন ব্যক্তির কনিষ্ঠার মিলন হয়। ঐতিহ্যগতভাবে, এটা মূলত বন্ধন। অর্থাৎ, যে শপথ ভেঙ্গে ফেলবে তাকে অবশ্যই তার কনিষ্ঠা কেটে ফেলতে হবে। আবার, জাপানি ইয়াকুজাদের মধ্যে যারা অপরাধ করে তাদের কনিষ্ঠা কেটে ফেলা হয়।

আংটি 
কানাডীয় প্রকৌশলীদের মধ্যে এক ধরনের আংটি ব্যবহারের প্রচলন রয়েছে। এটি কনিষ্ঠায় পড়া হয়। আয়রন আংটিকে গর্বের বিষয় বলে মনে করা হয়।

যুক্তরাজ্যেও এমন আংটি রয়েছে।। অবশ্য বর্তমানে তা বিভিন্ন আঙুলে পরার প্রচলন চালু হয়েছে।

তথ্যসূত্র 

আঙুল
আঙ্গুল
মানব শারীরস্থান
কাটোয়া তাপবিদ্যুৎ কেন্দ্র

কাটোয়া তাপবিদ্যুৎ কেন্দ্র হল পশ্চিমবঙ্গএর কাটোয়ায় নির্মাণাধিন একটি কয়লা ভিত্তিক বিদ্যুৎ কেন্দ্র।বিদ্যুৎ কেন্দ্রটি নির্মাণ করছে এনটিপিসি।এর মোট উৎপাদন ক্ষমতা হবে ১৩২০ মেগাওয়াট।।এই বিদ্যুৎ কেন্দ্রটি এনটিপিসি নির্মাণ করছে আগামীতে বিদ্যুৎ এর চাহিদার কথা ভেবে।

ইতিহাস 
২০১০ সালে বাম আমলে কাটোয়া বিদ্যুৎ কেন্দ্রের জন্য ৫৫৬ একর জমি অধিগ্রহণ করা হয়।পড়ে আরও জমি অধিগ্রহণের কথা থাকলেও রাজ্যে সরকার বদলের পর সরকার জমি অধিগ্রহণ থেকে সরে আসে।ফলে এনটিপিসির ১৬০০ মেগাওয়াট বিদ্যুৎ কেন্দ্রটি ১৩২০ মেগাওয়াট করার কথা বলা হয়। কিন্তু এর জন্য ৮৫০ একর জমির প্রয়োজন ।রাজ্য সরকার ১৯৭ একর জমি দিতে রাজি হয়।বাকি জমি এনটিপিসিকে কিনতে হবে কৃষকের কাছ থেকে।৬৬০ মেগাওয়া্ট এর ২ টি ইউনিট এর প্রথমটির নির্মাণ শীগ্রই শুরু হবে।

তথ্যসূত্র 
 

ভারতের বিদ্যুৎ কেন্দ্র
পশ্চিমবঙ্গের কয়লাভিত্তিক বিদ্যুৎ কেন্দ্র
অজিত কুমার

অজিত কুমার (জন্ম: ১ মে ১৯৭১) হচ্ছেন একজন ভারতীয় চলচ্চিত্র অভিনেতা যিনি তামিল চলচ্চিত্রে অভিনয় করেন। তার অভিনয়ের সাথে উপরন্তু তিনি “২০০৪ সালে ব্রিটিশ ফরমুলা রেইসিং” এর ৩য় সিজনে ফরমুলা ২ এর রেইসিং চালক হিসাবে অংশগ্রহণ করেন এবং ভারতের তৃতীয় সেরা মোটর গাড়ি চালকের স্বীকৃতি অর্জন করেন।
২০১৪ সালে “ফবর্স” ম্যাগাজিন সেরা ১০০ সেলিব্রেটির তালিকায় কুমারের নাম দেখা যায়।

প্রাথমিক জীবন 
অজিত কুমার ১৯৭১ সালের ১লা মে জন্মগ্রহণ করেন। তার পিতা হচ্ছেন কেরালা থেকে একজন মালায়লীয় এবং তার মা মোহিনী কলকাতার সিন্ধি জাতি থেকে। কুমার তার পিতা-মাতার একটি অলাভজনক সংস্থা “মোহিনী-মানি ফাউন্ডেশন” খুলেন স্ব-স্বাস্থ্যবিধি, নাগরিক চেতনা এবং শহুরে জীবনের টানাটানি নিয়ে সচেতন করার জন্য।. কুমার তিন ভাইয়ের মধ্যে ২য়। তার আরো দুটো জমজ বোন ছিল যারা বাল্যকালে মারা গিয়েছে।

রেইসিং জীবন 

কুমার একজন রেইস ড্রাইভার হয়ে সারা ভারত ঘুরে বেড়ান মুম্বই, চেন্নাই এবং দিল্লিতে বিভিন্ন প্রতিযোগিতায় অংশগ্রহণের মাধ্যমে। তিনি ভারতীয় অল্প রেসারদের মধ্যে একজন যিনি আন্তর্জাতিক প্রতিযোগিতায় অংশগ্রহণ করেছেন। জার্মানি এবং মালেয়েশিয়াসহ তিনি বিভিন্ন দেশে রেইস প্রতিযোগিতায় অংশগ্রহণ করেন। তিনি ২০০৩ সালের ফরমুলা এশিয়া বিএমডব্লিউ চ্যাম্পিয়নশিপে চালিয়েছেন। ২০১০ সালে তিনি ফরমুলা ২ চ্যাম্পিয়নশিপেও রেইস করেন অন্যান্য দুই ভারতীয় রেইসার আরমান ইব্রাহিম এবং পার্থিব সুরেশওয়ারেন এর সাথে।

ব্যক্তিগত জীবন 
১৯৯৯ সালে “ওমরকালাম” ছবি শুটিং এর সময় অজিত তার সহ-অভিনেত্রী শালিনীর সাথে ডেট শুরু করেন। সেসময় পত্রিকাগুলোতে তাদের খবরগুলো নিত্যদিনের বিষয় হয়ে উঠে। অজিত ১৯৯৯ সালের জুনে শালিনীকে বিয়ের প্রস্তাব করেন এবং শালিনী তার পরিবারের মতামতে রাজি হন। ২০০০ সালের এপ্রিলে তাদের বিবাহ চেন্নাইয়ে অনুষ্ঠিত হয়। ২০০৮ সালের ৩ জানুয়ারি চেন্নাইয়ে তাদের মেয়ে আনুষ্কা জন্মগ্রহণ করে  এবং ২০১৫ সালের মার্চের ২ তারিখ তাদের দ্বিতীয় সন্তান ছেলে আদ্ভিক জন্মগ্রহণ করে। শালিনীর সাথে অজিতের বিয়ের ফলে অভিনেতা রিচার্ড রিশি এবং অভিনেত্রী শামিলী অজিতের শালক এবং শালিকা হন।

চলচ্চিত্রসমূহ

পুরস্কার এবং সম্মাননা 
তামিলনাড়ু রাজ্য চলচ্চিত্র পুরস্কার, ফিল্মফেয়ার পুরস্কার দক্ষিণ সহ মোট ২২টি চলচ্চিত্র পরুস্কার জিতেছেন এবং আরো ৩৩টিতে মনোনীত হয়েছেন।

সম্মাননা 
২০০০ এবং ২০০৯ সালে অজিত কুমার “কালাইমামানি” সম্মাননায় ভূষিত হয়েছেন।

তথ্যসূত্র

বহিঃসংযোগ 
 

১৯৭১-এ জন্ম
জীবিত ব্যক্তি
ভারতীয় অভিনেতা
ভারতীয় চলচ্চিত্র অভিনেতা
তামিল চলচ্চিত্র অভিনেতা
ফিল্মফেয়ার পুরস্কার দক্ষিণ বিজয়ী
কালাইমামানি পুরস্কার প্রাপক
তামিলনাড়ু রাজ্য চলচ্চিত্র পুরস্কার বিজয়ী
হিন্দি চলচ্চিত্র অভিনেতা
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
তামিল ক্রীড়াবিদ
তেলুগু চলচ্চিত্র অভিনেতা
কিয়ানুশ রোস্তামি

কিয়ানুশ রোস্তামি (; জন্ম: ২৩ জুলাই, ১৯৯১) ইয়ারসেন অঞ্চলের কারমানশাহ প্রদেশের এসলামাবাদ-ই-গর্বে জন্মগ্রহণকারী বিশিষ্ট ইরানি কুর্দি অলিম্পিক ভারোত্তোলক। ২০১৬ সালের রিও অলিম্পিকে ইরান দলের অন্যতম সদস্য ছিলেন তিনি। ৮৫ কেজি বিষয়শ্রেণীতে অংশ নিয়ে প্রথম স্থান দখল করে স্বর্ণপদক জয় করেন। পাশাপাশি ৩৯৬ কেজি ভারোত্তোলন করে নতুন বিশ্বরেকর্ড স্থাপন করেন তিনি। এছাড়াও লন্ডনে অনুষ্ঠিত ২০১২ সালের গ্রীষ্মকালীন অলিম্পিকে ব্রোঞ্জপদক লাভ করেন তিনি। রোস্তামি ক্লিন এন্ড জার্ক বিভাগে অলিম্পিক রেকর্ড এবং সর্বমোট উত্তোলন করে বিশ্বরেকর্ডের অধিকারী হন। কোচবিহীন অবস্থায় নিজেই প্রশিক্ষণ নেন তিনি।

খেলোয়াড়ী জীবন 
২০১১ সালে বিশ্ব ভারোত্তোলন চ্যাম্পিয়নশীপে পুরুষদের ৮৫ কেজি বিষয়শ্রেণীতে স্বর্ণপদক লাভ করেন। ২০১২ সালের গ্রীষ্মকালীন অলিম্পিকে ব্রোঞ্জপদক জয় করেন তিনি। পুরুষদের ৮৫ কেজি বিষয়শ্রেণীতে তিনি সর্বমোট ৩৮০ কেজি উত্তোলন করেন। জুন, ২০১৬ সালে জানা যায় যে, রৌপ্যপদক বিজয়ী আপ্তি অখাদভের নমুনা পরীক্ষায় নেতিবাচক ফলাফল আসায় পদকপ্রাপ্তি থেকে বঞ্চিত হবার সম্ভাবনা রয়েছে। ফলে তার পদকের পরিবর্তে রোস্তামি’র রৌপ্যপদক প্রাপ্তি ঘটতে পারে।

২০১৬ সালে ইরানের তেহরানে অনুষ্ঠিত ফজর কাপে প্রতিদ্বন্দ্বিতা করেন। নিজ ওজন শ্রেণীতে ক্লিন এন্ড জার্কে ২২০ কেজি উত্তোলন রেকর্ড ভঙ্গ করেন। এছাড়াও সর্বমোট ৩৯৫ কেজি তুলে নতুন রেকর্ড গড়েন।

২০১৬ সালের রিও অলিম্পিকে ৮৫ কেজি বিষয়শ্রেণীতে ইরানের প্রতিনিধিত্ব করেন তিনি। ক্লিন এন্ড জার্ক বিভাগে অল্প কয়েক মিনিট পূর্বে তিয়ান তাওয়ের গড়া ২১৭ কেজির সাথে যৌথভাবে অলিম্পিক রেকর্ড গড়েন এবং সর্বমোট ৩৯৬ কেজি তুলে বিশ্বরেকর্ডের অধিকারী হন।

তথ্যসূত্র

আরও দেখুন 
 ভারোত্তোলন
 নিজাত রহিমভ
 ২০১৬ গ্রীষ্মকালীন অলিম্পিকে সৃষ্ট বিশ্ব ও অলিম্পিক রেকর্ডসমূহ

বহিঃসংযোগ 

Profile 
IWF 
Facebook Page

১৯৯১-এ জন্ম
জীবিত ব্যক্তি
ইরানি কুর্দি
ইরানের অলিম্পিক ভারোত্তোলক
২০১২ গ্রীষ্মকালীন অলিম্পিকের ভারোত্তোলক
২০১৬ গ্রীষ্মকালীন অলিম্পিকের ভারোত্তোলক
অলিম্পিকে ইরানের স্বর্ণপদক বিজয়ী
অলিম্পিকে ইরানের ব্রোঞ্জপদক বিজয়ী
ভারোত্তোলনে অলিম্পিক পদক বিজয়ী
২০১০ এশিয়ান গেমসের ভারোত্তোলক
২০১৬ গ্রীষ্মকালীন অলিম্পিকের পদক বিজয়ী
কুর্দি ক্রীড়াবিদ
ইয়ারসানীয়
২০১৪ এশিয়ান গেমসের ভারোত্তোলক
ভারোত্তোলনে এশিয়ান গেমসের পদক বিজয়ী
এশিয়ান গেমসে ইরানের রৌপ্যপদক বিজয়ী
পুরুষ ভারোত্তোলক
বিশ্ব ভারোত্তোলন চ্যাম্পিয়নশিপের পদক বিজয়ী
২০১২ গ্রীষ্মকালীন অলিম্পিকের পদক বিজয়ী
২০১৪ এশিয়ান গেমসের পদক বিজয়ী
ডাব্লিউডাব্লিউই ট্যাগ টিম চ্যাম্পিয়নশিপ

ডাব্লিউডাব্লিউই ট্যাগ টিম চ্যাম্পিয়নশিপ ডাব্লিউডাব্লিউইর পেশাদারি কুস্তির একটি চ্যাম্পিয়নশিপ। এটি র-এর ডাব্লিউডাব্লিউই ট্যাগ টিম চ্যাম্পিয়নশিপের বিপরীত একটি চ্যাম্পিয়নশিপ। তৎকালীন স্ম্যাকডাউনের মহাব্যবস্থাপক ড্যানিয়েল ব্রায়ান টুইটারের মাধ্যমে এই চ্যাম্পিয়নশিপটির ঘোষণা দেন এবং ২৩শে আগস্ট ২০১৬-এ স্ম্যাকডাউনে তিনি এই চ্যাম্পিয়নশিপটি উন্মোচন করেন। ২০২২ সালে প্রথমবার দি উসোস ডাব্লিউডাব্লিউই র ট্যাগ টিম চ্যাম্পিয়নশিপ এবং ডাব্লিউডাব্লিউই ট্যাগ টিম চ্যাম্পিয়নশিপ -কে ইউনিফায়েড করেন। ফলে এই চ্যাম্পিয়নশিপ গুলোর নামকরণ করা হয় আনডিস্পিউটেড ডাব্লিউডাব্লিউই ট্যাগ টিম চ্যাম্পিয়নশিপ। ১৬ ই অক্টোবর,২০২৩ ডাব্লিউডাব্লিউই র-শোতে কোডি রোডস এবং জেই উসো হারিয়ে দ্য জাজমেন্ট ডে দ্বিতীয়বারের মতো আনডিস্পিউটেড ডাব্লিউডাব্লিউই ট্যাগ টিম চ্যাম্পিয়ন জয় করে।

চ্যাম্পিয়নশিপ ইতিহাস

রাজত্ব

মোট রাজত্ব 
 ,  অনুযায়ী,

দলগতভাবে

এককভাবে

তথ্যসূত্র

বহিঃসংযোগ

ডাব্লিউডাব্লিউই স্ম্যাকডাউন
পেশাদার কুস্তির চ্যাম্পিয়নশিপ
ডাব্লিউডাব্লিউইর ট্যাগ টিম চ্যাম্পিয়নশিপ
উইমেন্স ওয়ার্ল্ড চ্যাম্পিয়নশিপ (ডাব্লিউডাব্লিউই)

ডাব্লিউডাব্লিউই উইমেন্স চ্যাম্পিয়নশিপ হলো ডাব্লিউডাব্লিউই-এর একটি পেশাদারি কুস্তি চ্যাম্পিয়নশিপ। এটি বর্তমানে স্ম্যাকডাউন ব্রান্ডের অধীনে রয়েছে। এটি ডাব্লিউডাব্লিউই এর প্রধান রোস্টারের জন্য দুটি মহিলাদের ওয়ার্ল্ড চ্যাম্পিয়নশিপের, সাথে র- এ উইমেন্স ওয়ার্ল্ড চ্যাম্পিয়নশিপের একটি। বর্তমান চ্যাম্পিয়ন হলেন বেকি লিঞ্চ , যিনি তার পঞ্চম রাজত্বে রয়েছেন। ২২শে এপ্রিল, ২০২৪-এ র- এর পর্বে ১৫-মহিলা ব্যাটল রয়্যালে লিভ মরগানকে শেষ করে এলিমিনেট করে তিনি শূন্য চ্যাম্পিয়নশিপটি জিতেছিলেন । আগের চ্যাম্পিয়ন রিয়া রিপলিকে চোটের কারণে চ্যাম্পিয়নশিপ ত্যাগ করতে হয়েছে।

চ্যাম্পিয়নশিপ ইতিহাস

রাজত্ব

উদ্বোধনী চ্যাম্পিয়নশিপ ম্যাচ

তথ্যসূত্র

বহিঃসংযোগ 
 অফিসিয়াল নারী ওয়ার্ল্ড টাইটেলর ইতিহাস

ডাব্লিউডাব্লিউই স্ম্যাকডাউন
পেশাদার কুস্তির চ্যাম্পিয়নশিপ
ডাব্লিউডাব্লিউইর নারী চ্যাম্পিয়নশিপ
চট্টগ্রাম বিদ্যুৎ কেন্দ্র

চট্টগ্রাম বিদ্যুৎ কেন্দ্র বা রাউজান তাপবিদ্যুৎ কেন্দ্র হলো বাংলাদেশের একটি গ্যাসচালিত তাপ বিদ্যুৎ কেন্দ্র। এটি বাংলাদেশ বিদ্যুৎ উন্নয়ন বোর্ড দ্বারা পরিচালিত ও এর মালিকানাধীন। চট্টগ্রাম শহর থেকে ২৫ কিলোমিটার (১৬ মাইল) উত্তর-পূর্বে চট্টগ্রাম-কাপ্তাই মহাসড়কের দক্ষিণ দিকে চট্টগ্রাম জেলা রাউজান উপজেলায় অবস্থিত। এখানে দুটি ইউনিট এর উৎপাদন ক্ষমতা ২১০ মেগাওয়াট করে (২×২১০)। ফেণী গ্যাস ক্ষেত্র থেকে এই বিদ্যুৎ কেন্দ্রে গ্যাস সরবরাহ করা হয়।

ইতিহাস 
১৯৯০ সালে বিদ্যুৎ কেন্দ্রটির নির্মাণ শুরু হয়। ১৯৯৩ সালে এর নির্মাণ শেষ হয়। চীনের জাতীয় যন্ত্রপাতি ও সরঞ্জাম আমদানি ও রপ্তানি কর্পোরেশনের সহযোগিতায় বিদ্যুৎ কেন্দ্রটি নির্মিত হয়।

প্রযুক্তিগত বৈশিষ্ট্য 
২০০০ মেগাওয়াট বিদ্যুৎ কেন্দ্র এবং ১৮০ মেগাওয়াট বিদ্যুৎ উৎপাদনের ক্ষমতা দিয়ে দুটি অভিন্ন গ্যাস-চালিত ইউনিট  এই বিদ্যুৎ কেন্দ্রে রয়েছে।

তথ্যসূত্র 

বাংলাদেশের বিদ্যুৎ কেন্দ্র
আকাশবাণী মৈত্রী

আকাশবাণী মৈত্রী বাংলা ভাষার একটি বহির্দেশীয় রেডিও স্টেশন। বাংলাদেশ ও পশ্চিমবঙ্গের বাংলা ভাষাভাষীদের জন্য এই সম্প্রচার পরিসেবা চালু করে ভারতের সরকারি বেতার সংস্থা ‘অল ইন্ডিয়া রেডিও’। এজন্য পশ্চিমবঙ্গের হুগলি জেলার চুঁচুড়াতে এক হাজার মেগাওয়াট সম্পন্ন ট্রান্সমিটার বসানো হয় ফলে এটির সম্প্রচার পশ্চিমবাংলা ছাড়াও বাংলাদেশ থেকে শোনা যায়।

ইতিহাস 
২০১৫ সালের জুনে ভারতের প্রধানমন্ত্রী নরেন্দ্র মোদির বাংলাদেশ সফরকালে পশ্চিমবঙ্গ ও বাংলাদেশের বিষয়বস্তু নিয়ে একটি রেডিও চ্যানেল প্রতিষ্ঠার বিষয় আলোচনা হয়। পরবর্তীতে ভারতের তথ্য ও সম্প্রচার মন্ত্রক এই রেডিও স্টেশন চালুর সিদ্ধান্ত নেয়। ২৩ আগস্ট ২০১৬ সালের ভারতীয় রাষ্ট্রপতি প্রণব মুখোপাধ্যায় কলকাতার রাজভবন থেকে আনুষ্ঠানিকভাবে এই চ্যানেলের উদ্বোধন করেন।

অনুষ্ঠানমালা 
এই স্টেশন প্রতিদিন দুইভাগে ১৬ ঘণ্টা করে বাংলা অনুষ্ঠানমালা প্রচারিত করে।
প্রচারের সময়
পশ্চিমবাংলার সময়
 ০৬:০০ – ১৪:৩০
 ১৫:৩০ – ২৩:০০

তথ্যসূত্র 

ভারতের রেডিও স্টেশন
২০১৬-এ প্রতিষ্ঠিত
বেতার
বেলপাহাড়ি

বেলপাহাড়ি ঝাড়গ্রাম জেলার বিনপুর –২ ব্লকের এর একটি গ্রাম।এই গ্রামটি একসময় মাওবাদি উপদ্রপ এলাকা ছিল।বর্তমানে রাজ্য সরকার বেলপাহাড়িকে একটি পর্যটন কেন্দ্র হিসেবে গড়ে তুলেছে।এখানে পর্যটন দপ্তরের একটি বাংলো রয়েছে।

তথ্যসূত্র

 

ঝাড়গ্রাম পর্যটন
বেলপাহাড়ী পর্যটন
পশ্চিমবঙ্গের পর্যটন কেন্দ্র
ঝাড়গ্রাম জেলার গ্রাম
মহম্মদ আনস

মহম্মদ আনস ইয়াহিয়া (জন্ম ১৭ সেপ্টেম্বর ১৯৯৪) একজন ভারতীয় দৌড়বিদ। যিনি ৪০০ মিটার ইভেন্টে অংশগ্রহণ করেন। ২০১৮ জাকার্তা, এশিয়ান গেমসে তিনি পুরুষদের ৪০০ মিটারে রৌপ্য পদক জিতেছেন সময় নিয়েছেন ৪৫.৬৯ সেকেন্ডে।

ক্যারিয়ার 

আনস ২০১৬ গ্রীষ্মকালীন অলিম্পিক-এ ৪০০ মিটার এবং ৪ x ৪৪০ মিটার রিলে এই দুই বিভাগে অংশগ্রহণ করেছিলেন এবং ২০১৮ সালে, কুইন্সল্যান্ডের গোল্ড কোস্টে অনুষ্ঠিত কমনওয়েলথ গেমসে, তিনি 
চতুর্থ হলেও (৪৫.৩১) সময় করে জাতীয় রেকর্ড গড়েন।

আনস, ২০১৬ সালের জুলাই-এ, পোল্যান্ডে-এর পোলিস অ্যাথলেটিক চ্যাম্পিয়নশিপে ৪০০ মিটার দৌড়ে ৪৫:৪০ সেকেন্ডে জাতীয় রেকর্ড ভেঙ্গে অলিম্পিকের জন্য যোগ্যতা অর্জন করেন এবং মিলখা সিং (১৯৫৬ ও ১৯৬০) এবং কে. এম. বিনু (২০০৪) পরে অলিম্পিকে ৪০০ মিটার ইভেন্ট জন্য যোগ্যতা অর্জনকারী তৃতীয় ভারতীয় ক্রীড়াবিদ হন।.

২০১৬ তে আনস বাঙ্গালুরুতে, ৪ x ৪০০ মিটার রিলে ইভেন্টের সদস্য হয়ে জাতীয় রেকর্ড ভাঙ্গতে সাহায্য করেন এবং তারা অলিম্পিকের জন্য নির্বাচিত হয়েছিল। আনস সহ আরো তিনজন কুন্হু মহম্মদ, আয়াসামি ধারুন এবং অরোকিয়া রাজীব ৩:০০:৯১ মিনিটে নতুন একটি জাতীয় রেকর্ড তৈরি করেন এবং চার সপ্তাহ আগে তুরস্কে করা নিজেদের ৩:০২:১৭ মিনিটে পুনর্বিন্যাস করে। এই কৃতির জন্য আন্তর্জাতিক স্তরে তাদেরকে ১৩তম স্থানে উঠতে সহায়তা করে। তিনি ভারতীয় গ্র্যান্ড প্রিক্সে ৪৫.৩২ সেকেন্ড সময় নিয়ে বাহামাতে আইএএএফ ওয়ার্ল্ড রিলে ইভেন্টে জন্য যোগ্যতা অর্জুন করেছিলেন।

তথ্যসূত্র 

১৯৯৪-এ জন্ম
জীবিত ব্যক্তি
কোলাম জেলার ব্যক্তি
ভারতীয় পুরুষ স্প্রিন্টার
কেরলের মল্লক্রীড়াবিদ
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
২০১৮ এশিয়ান গেমসের পদক বিজয়ী
এশিয়ান গেমসে স্বর্ণপদক বিজয়ী ভারতীয়
২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
কোল্লাম জেলার ব্যক্তি
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
এশিয়ান গেমসে রৌপ্যপদক বিজয়ী ভারতীয়
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
দক্ষিণ এশীয় গেমসে স্বর্ণপদক বিজয়ী ভারতীয়
দক্ষিণ এশীয় গেমসে মল্লক্রীড়ায় পদক বিজয়ী
কমনওয়েলথ গেমসে ভারতের প্রতিযোগী
অর্জুন পুরস্কার প্রাপক
২০২২ এশিয়ান গেমসের পদক বিজয়ী
ঝাড়গ্রাম মহকুমা

'ঝাড়গ্রাম মহকুমা হল ভারতের পশ্চিমবঙ্গ রাজ্যের ঝাড়গ্রাম জেলার অন্তর্গত একটি মহকুমা। ২০১৭ সালের ৪ এপ্রিল পশ্চিম মেদিনীপুর জেলা বিভাজিত হয়ে ঝাড়গ্রাম জেলা গঠিত হলে এই মহকুমাটি উক্ত জেলার অন্তর্ভুক্ত হয়।

এই মহকুমাটি ঝাড়খণ্ড সীমান্তে অবস্থিত।এই মহকুমার মোট  আয়তন ৫৩৯.৪৬ বর্গকিলোমিটার।এই মহকুমায় মোট ৮ টি সমষ্ঠি উন্নয়ন ব্লক রয়েছে।ব্লক গুলি হল-  বীনপুর-১,বীনপুর-২,জামবোনি,গোপীবল্ফপুর-১,গোপীবল্ফপুর-২,ঝাড়গ্রাম।এই মহকুমার হাসপাতালটিকে বর্তমানে জেলা হাসপাতালে উন্নিত করা হয়েছে।ঝাড়গ্রাম মহকুমা নিয়ে পুলিশ জেলা গঠিত হয়েছে।বর্তমানে এই মহকুমাকে একটি জেলায় উন্নিত করার কথা রয়েছে।

তথ্যসূত্র

পশ্চিমবঙ্গের মহকুমা
ঝাড়গ্রাম জেলা
হাসিবুর রেজা কল্লোল

হাসিবুর রেজা কল্লোল হচ্ছেন একজন বাংলাদেশী চলচ্চিত্র পরিচালক, প্রযোজক, চিত্রনাট্যকার, ও সংংবাদ প্রযোজক। তিনি শাকিব খান ও পাওলি দাম অভিনীত সত্তা চলচ্চিত্রটি পরিচালনার জন্য পরিচিত লাভ করেন।

প্রাথমিক জীবন 
কল্লোল বাংলাদেশের যশোর জেলার ঘুরুলিয়া গ্রামে জন্মগ্রহণ করেন। তার পিতার নাম আব্দুর রাজ্জাক ও মাতার নাম হাসিনা মমতাজ হাসি। তিনি যশোর মিউনিসিপ্যাল  প্রিপারেটরি উচ্চ বিদ্যালয় থেকে মাধ্যমিক পাশ করেন, এরপর তিনি যশোর ক্যান্টমেন্ট কলেজ থেকে উচ্চমাধ্যমিক পাশ করেন। পরে তিনি জাতীয় বিশ্ববিদ্যালয় থেকে কলা বিভাগ থেকে স্নাতক ডিগ্রী অর্জন করেন।

ব্যক্তিগত জীবন
হাসিবুর রেজা কল্লোল বিয়ে করেন জেসমিন আখতার বিথীকে। এই দম্পত্তির সত্তা রেজা ও শিল্প রেজা নামে দুই সন্তান রয়েছে।

কর্মজীবন 
তিনি আলোকচিত্রী হিসেবে দৈনিক প্রথম আলোতে কর্মজীবন শুরু করেন। এরপর তিনি বিভিন্ন সংবাদ মাধ্যমে আলোকচিত্রী ও সংবাদ প্রযোজক হিসেবে কাজ করেন। তারমধ্যে উল্লেখযোগ্য গণমাধ্যম যেমন একুশে টেলিভিশন, বাংলাভিশন, বৈশাখী টেলিভিশন প্রভৃতি। পাশাপাশি তিনি টেলিভিশন নাটক ও নাটকের চিত্রনাট্য এবং পূর্ণদৈর্ঘ্য চলচ্চিত্র নির্মাণ  শুরু করেন। অন্ধ নিরাঙ্গম, সত্তা বিশেষভাবে উল্লেখযোগ্য। সত্তা চলচ্চিত্রে বাংলাদেশী সুপারস্টার শাকিব খান ও ভারতীয় অভিনেত্রী পাওলি দাম অভিনয় করেন । বর্তমানে তিনি বাংলাদেশী টিভি চ্যানেল জি.টি.ভি. তে এবং অগ্রণী বাংলাদেশী সংবাদপত্র সংস্থা "ডেইলি স্টার" এ গুরুত্বপূর্ণ পদে কর্মরত রয়েছেন।

চলচ্চিত্র 
 অন্ধ নিরাঙ্গম (২০১০)
 সত্তা (২০১৭)
 কবি (ঘোষিত)

পুরস্কার 

 ১১ তম জাতীয় পুরস্কার (আলোকচিত্রে)
 অন্ধ নিরাঙ্গম জন্য '১৪ তম টেলিসিনে অ্যাওয়ার্ড' লাভ করেছেন।
 অন্ধ নিরাঙ্গম এর জন্য বাংলাদেশ কালচারাল রিপোর্টার্স এসোসিয়েশন সম্মাননা
সত্তা'র জন্য ষষ্ঠ বেঙ্গল ইয়ুথ এ্যাওয়ার্ড, কলকাতা 
  BTEF ভ্রমণ মূলক পুরস্কার অর্জন করেছেন।
 আজতক ফিল্ম এচিভারস এ্যাওয়ার্ড, বেস্ট ডিরেক্টর, মুম্বই
 বাচসাস সুবর্ণজয়ন্তী চলচ্চিত্র পুরস্কার: হাসিবুর রেজা কল্লোল "সত্তা" ছায়াছবির জন্য শ্রেষ্ঠ পরিচালকের পুরস্কার লাভ করেন। উল্লেখ্য তার "সত্তা" চলচ্চিত্র  আরো পাঁচটি বিভাগে বাচসাস পুরস্কার অর্জন করে ।  শ্রেষ্ঠ অভিনেতা: শাকিব খান, শ্রেষ্ঠ সংগীত পরিচালক : বাপ্পা মজুমদার, শ্রেষ্ঠ গায়ক: জেমস, শ্রেষ্ঠ গায়িকা: মমতাজ, শ্রেষ্ঠ অভিনেত্রী (পার্শ্ব চরিত্রে): নাসরিন
 রিমঝিম মধুর সঙ্গীত পুরস্কার : পরিচালক হিসেবে (সত্তা)

তথ্যসূত্র

বহিঃসংযোগ 

 

বাংলাদেশী পুরুষ চিত্রনাট্যকার
বাংলাদেশী চলচ্চিত্র পরিচালক
বাংলাদেশী চলচ্চিত্র প্রযোজক
বাংলাদেশী চিত্রনাট্যকার
জীবিত ব্যক্তি
যশোর জেলার ব্যক্তি
আয়াসামী ধারুন

আয়াসামী ধারুন (জন্ম ৩১ডিসেম্বর ১৯৯৬)একজন ভারতীয় ক্রীড়াবীর যিনি ৪০০মিটার দৌড় এবং ৪০০ মিটার হার্ডল বিভাগে বিশেষজ্ঞ. তিনি ২০১৬ গ্রীষ্মকালীন অলিম্পিকে ৪x৪০০মিটার রিলে বিভাগে নির্বাচিত হন.

প্রথম জীবন 
তিরুপ্পুর জেলার অভিনাষীর কাছাঁকাছি রাভুথামপালায়াম গ্রামে ৩১ডিসেম্বর ১৯৯৬ সালে ধারুন জন্মগ্রহণ করেন. যখন তিনি চতুর্থ শ্রেণীতে তখন তার বাবা যক্ষ্মা রোগে মারা যান. ধারুনের মা একজন স্কুল শিক্ষিকা যদিও তার বোন তামিলনারু  হয়ে ভলিবল খেলেন.

ধারুন বি.এ পড়েন কর্ণাটকের

মুদাবিড্রির আলভার আর্টস কলেজ থেকে. দশম শ্রেণীর পর্যন্ত তিনি তমিলনাড়ুর হয়ে খোখো খেলতেন এরপর তিনি নিজেকে দৌড়বীর হিসাবে প্রতিষ্ঠিত করেন.

পেশাগত জীবন 
ধারুন ৪০০মিটার হার্ডল দৌড়ে গুয়াহাটীর ২০১৬ সাউথ এশিয়া গেমসে ৫০.৫৪সেকেন্ডে জিতে সোনার পদক জয় করেন. এবং শেষ মুহূর্তে ০.০৩সেকেন্ডে তার সহকর্মী ভারতীয় জীথিন পাল তাকে ছাড়িয়ে যান. 
2016 এর জুলাই মাসে তিনি বাঙ্গালোরে জাতীয় ৪x৪০০মিটার রিলে রেসে একটি নতুন রেকর্ড ভাঙ্গেন এবং অলিম্পিকে যাওয়ার যোগ্যতা অর্জন করেন. ধারুন সহ আরো তিনজন মহম্মদ আনস, কুন্হু মহম্মদ এবং অরোকিয়া রাজীব তুরস্ক যাওয়ার চার সপ্তাহ আগে ৩:০২:১৭ মিনিটে নতুন করে নিজেরাই একটি জাতীয় রেকর্ড তৈরি করেন। এই কর্মক্ষমতা আন্তর্জাতিক স্তরে তাদেরকে ১৩তম স্থানে উঠে যেতে সহায়তা করে। 1964এবং 2000 সালের পর এটাই তৃতীয় পুরুষ রিলে দল যাঁরা অলিম্পিকে অংশ নেন.

তথ্যসূত্র

বহিঃসংযোগ সুত্র 

 আই.এ.এ.এই প্রোফাইল
 রিও ২০১৬ প্রোফাইল 

১৯৯৬-এ জন্ম
জীবিত ব্যক্তি
তিরুপুর জেলার ব্যক্তি
ভারতীয় পুরুষ স্প্রিন্টার
তামিলনাড়ুর মল্লক্রীড়াবিদ
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
২০১৮ এশিয়ান গেমসের পদক বিজয়ী
২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে রৌপ্যপদক বিজয়ী ভারতীয়
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
তামিল ক্রীড়াবিদ
দক্ষিণ এশীয় গেমসে স্বর্ণপদক বিজয়ী ভারতীয়
দক্ষিণ এশীয় গেমসে মল্লক্রীড়ায় পদক বিজয়ী
কমনওয়েলথ গেমসে ভারতের প্রতিযোগী